Rikunarita-ORG/Wikinium huggingface dataset:
# C'mîns d'Saint Jacques

* Cotentinais : **Quemin à saint Jâcque Guernésiais : **Ch'min d Saint Jacques Jèrriais : **C'mîns d'Saint Jacques** ( C'mîns d'Saint Jacques)

Nou crait qu'les C'mîns d'Saint Jacques ont eune structuthe dé même
Les **C'mîns d'Saint Jacques** sont la galaxie dans tchi not' système solaithe est pliaichi. La galaxie est eune galaxie en touothâle et l'Solé est ieune d's êtailes dans iun des bras d'chutte touothâle.

Viyant qu'la galaxie est pustôt pliate, quand j'èrgardons l'ciel, j'viyons un amas d'êtailes coumme un blianc russé. Ch'est en tchi j'èrgardons l'travèrs d'la galaxie d'un bord.

Les pélérîns tch'allaient à Saint Jacques dé Compostelle en Espangne au Mouoyen Âge faîthaient sèrvi les C'mîns d'Saint Jacques à seule fîn d'navidgi, et v'là tch'est l'originne du nom. Dans d'aut's langues lé nom veint d'aut's crianches. Les Vièrs Grècs criyaient qué quand la déêsse Héra tétait lé p'tchiot Hèrtchule, du lait s'êtrueûlit l'travèrs du ciel (ch'est l'originne du mot *galaxie* car γαλαξίας en Grèc veurt dithe chein tch'est laiteux). Pouor les Lettons et les Lithuaniens ch'est lé *c'mîn ès ouaîsieaux* car les ouaîsieaux siévent les êtailes en mîngrant.
# Riviéthe dé Londres

La Riviéthe dé Londres par Claude Monet
La **Riviéthe dé Londres** ( Riviéthe dé Londres) ou la **Riviéthe dé l'Engoulême** est eune riviéthe en Angliétèrre tch'a 346 km dé long. Ou c'menche ès monts Cotswold pas bein liain du village dé Kemble dans l'vaîthinné d'Cirencester. En crouaîsant Oxford, oulle a nom *Isis* (du nom Latîn *Tamesis* d'la déêsse d'la riviéthe) épis ou continnue par Windsor, Maidenhead et l'travèrs dé Londres et arrive dans la Mé du Nord dans l'vaîthinné d'Southend-sus-Mé.

La riviéthe a des mathées l'travèrs dé Londres et v'là tch'est pouortchi qu'la caûchie d'Londres fut êtablyie là dans les touos vièrs temps.

Ès 17e siècl'ye et 18e siècl'ye, la riviéthe g'lait en Hivé et d'1607 nou faîthait des faithes sus la gliaiche à Londres. Mais d'pis 1824 la riviéthe n'a pon g'lé à Londres viyant l'amendement du clyînmat et des changements d'ponts et des bords d'la riviéthe.
# Neufchâtel sus le Tyne

*Ch't' articl'ye est liée doubl'ye : vaie Neuchâté (frouque).*

Les ponts du Neuchâté sont un sŷmbole d'la ville
Le **Neufchâtel sus le Tyne** (nos peut itout dire le **Neufcâtel ~**, en Angliais: *Newcastle upon Tyne* ou sîmpliément *Newcastle*) et eune ville d'Angliétèrre sus les bords d'la riviéthe Tyne dans l'Nord'Êt du pays.

## Histouaithe

La ville fut êtablyie par les Romains à la frontchiéthe d'lus empithe à un but d'la Muthâle à Hadrien. La ville avait nom à chu temps-là *Pons Aelius*. Lé fis d'Dgillaume lé Contchéthant, Robèrt, bâtit un neu châté ichîn en 1080, v'là tchi donnit san nom à la ville.

La prospéthité d'la ville au Mouoyen Âge fut fondée sus la laine, mais la minn'nie d'tchèrbon fit grandi la caûchie du Neuchâté et duthant la Révolution Îndustrielle la ville dévînt un centre pouor la production d'acyi, l'înginn'nie et les chantchièrs ès batchieaux. La ville d'vînt eune cité en 1882.

L'unnivèrsité du Neuchâté dêv'loppit du Collège dé Méd'cinne tchi fut fondé en 1834 et du collège d'înginn'nie (1871) tchi lus r'jouaignîtent en 1937 coumme lé Collège du Rouai (*King's College*) tchi d'vînt un collège dé l'unnivèrsité d'Durham jusqu'en 1963 quand l'Unnivèrsité du Neuchâté r'chut sa charte.

## Diton

* *env'yer du tchèrbon au Neuchâté*
# Grand' reue

La grand' reue d'Londres

Eune **grand' reue** ( grand' reue) est eune manniéthe dé ji sus tchi qu'nou-s'abuse ès fêtes ou ès faithes à fanne. Ch'est eune grande reue auve des tchaîses ou des cabinnes à l'entou dans tchi qu'nou-s'assied. La reue cirtchule douochement et v'là tchi donne eune mangnifique veue d'à haut.

Les preunmié grandes reues 'taient en bouais et 'taient pustôt p'tites. Ch'fut George Washington Gale Ferris, Jr. tch'înventit la grand' reue d'achteu en 1893 pouor la grande exhibition à Chicago en Illinouais. Chutte reue 'tait 75m dé haut et pouvait faithe cirtchuler 2,160 âmes en 36 cabinnes.

La grand' reue (Reisenrad) dé Vienne fut bâti en 1897 pouor lé jubilé d'l'empéreu Franz Josef d'Autriche.

Y'a des grandes reues tchi sont fitchies tréjous dans eune pliaiche, mais y'en a un amas tchi sont à dêbouêtchi pouor transporter d'un bord à l'aut' auve des faithes cirtchulantes.

Dans les dreines années, la technologie a avanchi à seule fîn d'monter les cabinnes par lé d'houors d'la reue - v'là tchi donne eune miyeu veue tout à l'entou sans aver à r'garde l'travèrs d'la structuthe d'la reue.
# Constitution

La Polongne adoptit eune constitution l'3 d'Mai 1791
Dans la politique, eune **constitution** ( constitution) est eune louai ou un amas d'louais et d'dotchuments tchi dêcrivent coumme tchi qu'un êtat dait s'gouvèrner.

Y'a bein des pays tch'ont un dotchument tch'a nom *constitution*, ouaithe qué chu dotchument n'raconte pon les desfinnissailles d'la marchéthie du gouvèrnément. Tout coumme, dans bein d'ches pays chu dotchument est la pus haute louai d'l'êtat et nou n'peut pon pâsser eune louai tchi n'est pon en accord auve chutte constitution.

Dans d'aut's pays, la constitution est pustôt eune manniéthe dé dêcrithe la machinn'nie d'gouvèrnément.

Dans les pays dans tchi qu'la constitution est la pus haute louai, y'a d'couôteunme eune manniéthe dé changi la constitution tch'est difféthente dé pâsser eune louai. Dans des pays, i' faut un référendum pouor changi la constitution; dans des fédéthâtions, eune mâjorité d's êtats daivent lus accorder; dans des pays, lé parlément dait voter par eune mâjorité haûchie.
# Bouotique

* Cotentinais : **bouotique**

Eune **bouotique** ch'est l'endreit ioù qu'eun merchaund y demeure pouor venre d's affaires ou eun féchouneus dé qùei pour faire sen trava pouor les syins qùi passent.

Byin des couops, sa bouotique sé veit dé depis la veie ou d'eune ruette. Y a des graunds et des petites bouotiques. Des qu'ount des verrènes et des qùi nn'ount paé.

Seloun le trava, la bouotique a des bénoums fait espraés pus aisément pouor dyire ioù que no va.

## Des noums de bouotiques

* pharmacerie
* barbel'lie
* boulaung'gie
* bouotique à flleurs
* peisoun'nie
* couef'fie
* bijout'tie
# 1871

XVIIIe syiclle |
**XIXe syiclle** |
XXe syiclle

Annaées 1850 | Annaées 1860 | **Annaées 1870** | Annaées 1880 | Annaées 1890

1866 | 1867 | 1868 | 1869 | 1870 | 1871 | 1872 | 1873 | 1874 | 1875 | 1876

**MDCCCLXXI**, *A.D.*

---

*Arrangement in Grey and Black: The Artist's Mother* (mênommé *La Méthe à Whistler*) fut fait par James McNeill Whistler en 1871
*Chute page sé rapporte à l'annaée **1871** du calendri grégorian.*
\*

## Histouère dé l'annaée :

### Mounde

### Ûrope

* **Allemangne** : L'Empithe Allemand fut procliâmé à Vèrsâles. Bèrlîn d'vînt la capitale.
* **Fraunce** : fin de la Gùerre dé 1870. - C'meune dé Paris.

### Normaundie

#### Calvados

#### Eure

#### Maunche

#### Orne

#### Seîne-Enférieûre

---

#### Bailliage dé Guernési

#### Bailliage dé Jèrri

* + R'censement: populâtion 56,627
	+ C'mîn d'fé: La Stâtion et l'Hôtel à Saint Aubîn ouvrîtent

## Biâos-Arts & tchulteure

* *Les Feuilles de la Forêt* dé Denys Corbet

## Scienches & techniques

## Naitaé et mort dé persounes fanmeuses

* **Viyiz les pannelaées espéciales, là-dessouos :**